cyanic-selkie/wikianc huggingface dataset:
Γκλέντα Τζάκσον
Καριέρα
Η Τζάκσον έλαβε παγκόσμια αναγνωρισιμότητα για τον πρωταγωνιστικό ρόλο στη δραματική ταινία του Κεν Ράσελ Ερωτευμένες γυναίκες (Women in Love, 1969) βασισμένη στο ομώνυμο μυθιστόρημα του Ντ. Χ. Λώρενς. Η ηθοποιός έλαβε το πρώτο της Όσκαρ Α' Γυναικείου Ρόλου για την τολμηρή της ερμηνεία στην ταινία, η οποία προκάλεσε σκάνδαλο για την εποχή της καθώς παρουσίαζε τους δυο πρωταγωνιστές της Όλιβερ Ριντ και Άλαν Μπέιτς να παλεύουν γυμνοί. Την επιτυχία του Ερωτευμένες Γυναίκες ακολούθησε άλλη μια συνεργασία της με το σκηνοθέτη Κεν Ράσελ που θεωρήθηκε εξίσου αμφιλεγόμενη. Υποδύθηκε τη νυμφομανή σύζυγο του Τσαϊκόφσκι στην ταινία Αιώνιοι εραστές (The Music Lovers, 1970), η οποία συνέβαλε στο να ξεχωρίσει ως μια από εκείνες τις ηθοποιούς που έκαναν ό,τι πρόσταζε ο ρόλος προκειμένου η ερμηνεία τους να είναι πειστική και αξιομνημόνευτη. Το 1971 συμπρωταγωνίστησε με τον Πίτερ Φιντς στην ταινία του Τζον Σλέσιντζερ Καταραμένη Κυριακή (Sunday Bloody Sunday) μια ακόμη ταινία που πραγματευόταν την ομοφυλοφιλία. Η ηθοποιός έλαβε τη δεύτερή της υποψηφιότητα για Όσκαρ Α' Γυναικείου Ρόλου, αλλά έχασε το βραβείο από τη Τζέιν Φόντα που αναδείχτηκε νικήτρια για το ρόλο της στην ταινία Η εξαφάνιση (Klute, 1971). Την ίδια χρονιά υποδύθηκε την Ελισάβετ Α΄ της Αγγλίας σε δυο διαφορετικές περιστάσεις: Η πρώτη ήταν στην ταινία Μαρία Στιούαρτ, βασίλισσα της Σκωτίας (Mary, Queen of Scots) (πλάι στη Βανέσα Ρεντγκρέιβ που υποδυόταν τη Μαρία Στιούαρτ), ενώ η δεύτερη ήταν στη μίνι σειρά Elizabeth R για την οποία βραβεύτηκε με Βραβείο Έμμυ. Όντας στο μεταίχμιο της δόξας, η Τζάκσον εμφανίστηκε στο σόου των κωμικών Μόουρκαμπ και Γουάιζ, όπου υποδύθηκε την Βασίλισσα Κλεοπάτρα της Αιγύπτου σε ένα κωμικό σκετς. Η επιτυχία της εμφάνισής της οδήγησε και σε άλλες εξίσου επιτυχημένες εμφανίσεις στο σόου κατά το 1972. Την ίδια χρονιά οι Βρετανοί Κινηματογραφιστές την ψήφισαν ως την 6η πιο δημοφιλή ηθοποιό στο βρετανικό Box-Office.
Το 1973 ο σκηνοθέτης Μέλβιν Φρανκ διαπίστωσε ότι η ηθοποιός ήταν σε θέση να αναλάβει και κωμικούς ρόλους και της πρόσφερε τον πρωταγωνιστικό ρόλο στην επόμενή του ταινία Απιστία με αξιοπρέπεια (A Touch of Class, 1973), όπου εμφανίστηκε ως άπιστη σύζυγος στο πλευρό του Τζορτζ Σίγκαλ. Η ηθοποιός βρέθηκε για μια ακόμη φορά στη λίστα των υποψηφίων για Όσκαρ Α' Γυναικείου Ρόλου και αναδείχτηκε νικήτρια για δεύτερη φορά. Φημολογείται ότι μετά τη νίκη της έλαβε τηλεγράφημα από τους Μόουρκομπ και Γουάιζ που έγραφε: Μείνε μαζί μας μικρή και σύντομα θα σε κάνουμε να κερδίσεις και τρίτο. Εκείνη την περίοδο θεωρούταν ως μια από τις μεγαλύτερες Βρετανίδες ηθοποιούς. Το 1974 εμφανίστηκε σε μια ακόμη αμφιλεγόμενη παραγωγή, την ταινία Υπηρέτριες για όλες τις δουλειές (The Maids) βασισμένη στο θεατρικό του Ζαν Ζενέ Οι δούλες. Ακολούθησε η ερμηνεία στην ταινία Έντα Γκάμπλερ (Hedda, 1975), όπου υποδύθηκε τον ομώνυμο ρόλο, εκείνο της πολύπαθης ηρωίδας του θεατρικού του Χένρικ Ίψεν. Η ερμηνεία της της χάρισε ακόμη μια υποψηφιότητα για Όσκαρ Α' Γυναικείου Ρόλου, το οποίο έχασε από τη Λουίζ Φλέτσερ, που κρίθηκε νικήτρια για την ταινία Στη φωλιά του κούκου (One Flew over the Cuckoo's Nest, 1975). Το 1976 πρωταγωνίστησε στην ταινία Σάρα Μπερνάρ (The Incredible Sarah), όπου υποδύθηκε τον θρύλο του θεάτρου Σάρα Μπερνάρ.
To 1978 έλαβε θετικές κριτικές για την ερμηνεία της στη βρετανική παραγωγή Στίβι, μια ιστορία σε πρώτο πρόσωπο (Stevie), που της χάρισε το βραβείο των κριτικών της Νέας Υόρκης το 1981. Την ίδια χρονιά συμπρωταγωνίστησε με τον Γουόλτερ Ματάου στην κωμωδία Πονηρές επισκέψεις (House Calls, 1978) και τιμήθηκε από τη Βασίλισσα της Αγγλίας με τον ανώτερο τίτλο τιμής Ντέιμ.
Κατά τη δεκαετία του 1980, η ηθοποιός εμφανίστηκε στις ταινίες Η αλεπού των κατασκόπων (Hopscotch, 1980) (πλάι στον Γουόλτερ Ματάου), Η επιστροφή του στρατιώτη (The Return of the Soldier, 1982) (πλάι στους Άλαν Μπέιτς, Τζούλι Κρίστι και Αν Μάργκρετ), Ο τελευταίος χορός της Σαλώμης (Salome's Last Dance, 1988) (σε σκηνοθεσία Κεν Ράσελ) και The Rainbow, 1989 (επίσης του Ράσελ), ενώ παράλληλα πρωταγωνίστησε σε αρκετές τηλεοπτικές παραγωγές όπως την τηλεταινία The Patricia Neal Story, όπου υποδύθηκε την ηθοποιό Πατρίσια Νιλ και την προσπάθειά της να ξαναπερπατήσει μετά το εγκεφαλικό που υπέστη.
Το 1992 αποσύρθηκε από την υποκριτική για να αφιερωθεί στο χώρο της πολιτικής.
Πολιτική Καριέρα
Το 1992 η Τζάκσον μπήκε στη Βουλή των Κοινοτήτων του Ηνωμένου Βασιλείου, όντας υποψήφια με το Εργατικό Κόμμα. Μετά την εκλογική αναμέτρηση του 1997 διορίστηκε υφυπουργός στην Κυβέρνηση του Τόνι Μπλερ με αρμοδιότητα το Δίκτυο Μεταφορών του Λονδίνου. Παραιτήθηκε όμως από τη θέση αυτή, προκειμένου να θέσει υποψηφιότητα με το Εργατικό Κόμμα, για τη Δημαρχία του Λονδίνου το 2000. Υποψήφιος του Εργατικού Κόμματος όμως ορίστηκε ο Φρανκ Ντόμπσον, ο οποίος έχασε τελικά τη Δημαρχία από τον ανεξάρτητο υποψήφιο Κέβιν Λίβινγκστοουν. Επανεξελέγη βουλευτής στην εκλογική αναμέτρηση του 2005, λαμβάνοντας 14.615 ψήφους και αντιπροσωπεύοντας το 38,29% των ψηφοφόρων.
Ινδική άμυνα του βασιλιά
Η Ινδική άμυνα του βασιλιά (King's Indian Defence) ή πιο σύντομα Ινδική του βασιλιά είναι ένα άνοιγμα στο σκάκι, το οποίο χαρακτηρίζεται από τις αρχικές κινήσεις (σε αλγεβρική σημειογραφία):
Γκλέντα Τζάκσον
Πολιτική Καριέρα
Από τη θέση της βουλευτή η Τζάκσον άσκησε αυστηρή κριτική στην πολιτική του Τόνι Μπλερ. Τον κάλεσε να παραιτηθεί αφού έγινε γνωστή η νομική έρευνα του λόρδου Χάτον πάνω στους λόγους για τους οποίους η Αγγλία μπήκε στον Πόλεμο του Ιράκ. Η Τζάκσον ήταν μια από τους 12 βουλευτές του Εργατικού Κόμματος που στήριξαν την έκκληση των Πλάιντ Κάμρυ και Σκωτικού Εθνικού Κόμματος για έρευνα πάνω στον Πόλεμο του Ιράκ.
Η Τζάκσον επανεκλέγη βουλευτής με το Εργατικό Κόμμα το 2010, ενώ σε συνέντευξή της το 2011 δήλωσε ότι δεν είχε τη διάθεση να ξαναθέσει υποψηφιότητα δεδομένου ότι στις επόμενες βουλευτικές εκλογές θα πλησιάζει τα 80, τονίζοντας ότι είναι καιρός να πάρει κάποιος άλλος τη θέση της.
Εξωτερικοί σύνδεσμοι
Κατηγορία:Άγγλοι πολιτικοί Κατηγορία:Βραβευμένες με Όσκαρ Α' Γυναικείου Ρόλου Κατηγορία:Βραβευμένες με Χρυσή Σφαίρα Καλύτερης Ηθοποιού (Κωμωδίες ή Μιούζικαλ) Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης Κατηγορία:Αγγλίδες ηθοποιοί θεάτρου Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος) Κατηγορία:Βραβευμένες με BAFTA Α' Γυναικείου Ρόλου
Γουασάμπι
Το γουασάμπι (ιαπωνικά: ワサビ, επιστημονική ονομασία: Eutrema japonicum ή Wasabia japonica) ή γιαπωνέζικο χρένο είναι φυτό της οικογένειας των σταυρανθών, η οποία περιλαμβάνει επίσης το χρένο και το σινάπι. Μια πάστα φτιάχνεται από το ρίζωμα του φυτού και χρησιμοποιείται ως συνοδευτικό στο σούσι και σε άλλα φαγητά. Έχει παρόμοια γεύση με την καυτερή μουστάρδα και το χρένο παρά με το τσίλι, καθώς διεγείρει περισσότερο τη μύτη παρά το στόμα. Το περισσότερο από το γουασάμπι που είναι διαθέσιμο στο εμπόριο όμως προέρχεται από χρένο και χρωστική τροφίμων.
Ινδική άμυνα του βασιλιά
Θεωρία
Η Ινδική άμυνα του βασιλιά είναι ένα υπερσμοντέρνο άνοιγμα, όπου τα μαύρα επιτρέπουν σκόπιμα στα λευκά να αποκτήσουν τον έλεγχο του κέντρου με τα πιόνια τους, έχοντας ως σκοπό να το προσβάλουν εν συνεχεία με τις κινήσεις ...ε5 και ...c5. Τα μαύρα προτίθενται να δώσουν άμεση συνέχεια με τις κινήσεις 3...Αη7 και 4...δ6. Η Άμυνα Γκρίνφελντ προκύπτει με μεταφορά όταν τα μαύρα παίξουν εναλλακτικά 3...δ5. Οι βασικές επιλογές στην τρίτη κίνηση των λευκών είναι 3.Ιγ3, 3.Ιζ3 και 3.η3, ενάντια σε αυτές τις κινήσεις παίζεται τόσο η Ινδική του βασιλιά όσο και η Άμυνα Γκρίνφελντ.
Η Ινδική άμυνα του βασιλιά καταχωρήθηκε στην Εγκυκλοπαίδεια Σκακιστικών Ανοιγμάτων υπό τους κωδικούς E60–E99.
Εξωτερικοί σύνδεσμοι
Κατηγορία:Σκακιστικά ανοίγματα
Γουασάμπι
Το φυτό φύεται φυσικά κατά μήκος των ρεμάτων των ορεινών κοιλάδων της Ιαπωνίας. Οι δύο ποικιλίες διαθέσιμες εμπορικά είναι οι Νταρούμα και Μαζούμα, αν και υπάρχουν και πολλές άλλες. Η παλαιότερη καταγραφή του γουασάμπι ως τροφή χρονολογείται στον 8ο αιώνα μ.Χ. Η δημοφιλία του γουασάμπι στις αγγλόφωνες χώρες συμπίπτει με αυτή του σούσι, και αυξάνει σταθερά από το 1980.
Εξαιτίας των περιορισμών στη μαζική καλλιέργεια του γουασάμπι και έτσι την αυξημένη τιμή και μειωμένη διαθεσιμότητα εκτός Ιαπωνίας, στον υπόλοιπο κόσμο συνήθως χρησιμοποιείται το χρένο στη θέση του γουασάμπι.
Χρήσεις
Το γουασάμπι πωλείται γενικά είτε ως ρίζωμα ή στέλεχος, το οποίο πρέπει να τριφτεί πριν από τη χρήση, ως ξηρή σκόνη ή ως πάστα έτοιμη προς χρήση σε σωληνάρια παρόμοια με σωληνάρια οδοντόκρεμας. Το μέρος που χρησιμοποιείται για την πάστα γουασάμπι χαρακτηρίζεται διαφορετικά ως ρίζωμα, στέλεχος,  ή ως "ρίζωμα συν το βασικό μέρος του στελέχους".
Σε μερικά εστιατόρια υψηλών προδιαγραφών, η πάστα προετοιμάζεται όταν παραγγέλνει ο πελάτης και γίνεται χρησιμοποιώντας τρίφτη για να τρίψουν το στέλεχος. Μόλις παρασκευαστεί η πάστα, χάνει τη γεύση σε 15 λεπτά εάν αφεθεί ανοιχτή. Στην προετοιμασία σούσι, οι σεφ συνήθως τοποθετούν το γουασάμπι μεταξύ του ψαριού και του ρυζιού, επειδή η κάλυψη του wasabi μέχρι να σερβιριστεί διατηρεί τη γεύση του.
Τα φρέσκα φύλλα γουασάμπι μπορούν να καταναλωθούν ωμά, έχοντας την πικάντικη γεύση των στελεχών, αλλά μια κοινή παρενέργεια είναι η διάρροια.
Τα όσπρια (φιστίκια, σόγια ή μπιζέλια) μπορούν να ψηθούν ή να τηγανιστούν και στη συνέχεια να επικαλυφθούν με σκόνη γουασάμπι αναμεμιγμένη με ζάχαρη, αλάτι ή λάδι και να καταναλωθούν ως τραγανό σνακ. Στην Ιαπωνία, ονομάζεται "wasabi-mame".
Χημεία
Η μοναδική γεύση του γουασάμπι είναι αποτέλεσμα σύνθετων χημικών μιγμάτων από τα σπασμένα κύτταρα του φυτού, συμπεριλαμβανομένων εκείνων που προκύπτουν από την υδρόλυση των θειογλυκοσιδίων από τη σινιγρίνη σε γλυκόζη και στα ισοθειοκυανικά μεθυλοθειοαλκύλια:
Η έρευνα έχει δείξει ότι τέτοια ισοθειοκυανικά αναστέλλουν την ανάπτυξη των μικροβίων, ίσως με επιπτώσεις στη διατήρηση της τροφής έναντι της αλλοίωσης και στην καταστολή της στοματικής βακτηριακής ανάπτυξης.
Επειδή η αίσθηση καψίματος του γυασάμπι δεν βασίζεται στο λάδι, είναι βραχύβια σε σύγκριση με τις επιδράσεις της καψαϊκίνης στις πιπεριές τσίλι και ξεπλένονται με περισσότερο φαγητό ή υγρό. Η αίσθηση γίνεται αισθητή κυρίως στη ρινική οδό και μπορεί να είναι αρκετά επώδυνη ανάλογα με την ποσότητα που καταναλώνεται. Η εισπνοή ή η εισπνοή ατμών γουασάμπι έχει ίδιο αποτέλεσμα με την εισπνοή αλάτων, μια ιδιότητα που εκμεταλλεύονται ερευνητές που προσπαθούν να δημιουργήσουν συναγερμό καπνού για τους κωφούς. Ένα κωφό άτομο που συμμετείχε σε μια δοκιμή του πρωτότυπου ξύπνησε εντός 10 δευτερολέπτων από τον ατμό γουασάμπι που ψεκάστηκε στον θάλαμο που κοιμόταν. Το βραβείο Ιγκ Νόμπελ στη χημεία του 2011 απονεμήθηκε στους ερευνητές για τον καθορισμό της ιδανικής πυκνότητας αερομεταφερόμενου γουασάμπι για να ξυπνήσει τους ανθρώπους σε περίπτωση έκτακτης ανάγκης.
Διατροφικές πληροφορίες
Το γουασάμπι καταναλώνεται συνήθως σε τόσο μικρές ποσότητες που η θρεπτική του αξία είναι αμελητέα. Τα κύρια συστατικά της ακατέργαστης ρίζας γουασάμπι είναι υδατάνθρακες (23,5%), νερό (69,1%), λίπος (0,63%) και πρωτεΐνη (4,8%).
Καλλιέργεια
thumb|left|250px|Μεγάλης κλίμακας καλλιέργειας στο Ντάιο, νομό Ναγκάνο. Λίγα μέρη είναι κατάλληλα για καλλιέργεια μεγάλης κλίμακας γουασάμπι και η καλλιέργεια είναι δύσκολη ακόμη και σε ιδανικές συνθήκες. Στην Ιαπωνία, το γουασάμπι καλλιεργείται κυρίως σε αυτές τις περιοχές:
Υπάρχουν επίσης πολλές εγκαταστάσεις τεχνητής καλλιέργειας από το Χοκάιντο στον βορρά μέχρι το Κιούσου στον νότο. Δεδομένου ότι η ζήτηση για πραγματικό γουασάμπι είναι υψηλότερη από εκείνη που μπορεί να παραχθεί στην Ιαπωνία, η Ιαπωνία εισάγει άφθονες ποσότητες γουασάμπι από τις Ηνωμένες Πολιτείες, την Ταϊβάν, την Κορέα, το Ισραήλ, την Ταϊλάνδη και τη Νέα Ζηλανδία. Στη Βόρεια Αμερική, το Wasabia japonica καλλιεργείται από ελάχιστους μικροκαλλιεργητές, εκ των οποίων ο πιο σημαντικός είναι το King Wasabi, που βρίσκεται στο Φόρεστ Γκρόουβ του Όρεγκον. Στην Ευρώπη, το γουασάμπι καλλιεργείται εμπορικά στην Ισλανδία, τις Κάτω Χώρες, την Ουγγαρία και το Ηνωμένο Βασίλειο.
Παρασκευή
thumb|250px|Γουασάμπι σε τρίφτη οροσιγκάνε. Το γουασάμπι τρίβεται συχνά με μεταλλικό τρίφτη οροσιγκάνε, αλλά ορισμένοι προτιμούν να χρησιμοποιούν ένα πιο παραδοσιακό εργαλείο κατασκευασμένο από αποξηραμένο δέρμα καρχαρία (λεπτό δέρμα από τη μία πλευρά · χοντρό δέρμα από την άλλη). Μπορεί επίσης να χρησιμοποιηθεί χειροποίητος τρίφτης με ακανόνιστα δόντια καρχαρία. Εάν δεν υπάρχει τρίφτης με δέρμα καρχαρία, ένας κεραμικός τρίφτης τυριού μπορεί να είναι αποδεκτό υποκατάστατο.
Υποκατάστατα
Το γουασάμπι ευδοκιμεί σε συνθήκες που περιορίζουν την ευρεία καλλιέργειά του - μεταξύ άλλων, έχει αρκετή δυσανεξία στο άμεσο ηλιακό φως, απαιτεί θερμοκρασία αέρα μεταξύ 8 και 20° C και προτιμά την υψηλή υγρασία το καλοκαίρι. Αυτό καθιστά αδύνατο για τους καλλιεργητές να ικανοποιήσουν πλήρως την εμπορική ζήτηση, γεγονός που καθιστά το γουασάμπι αρκετά ακριβό. Επομένως, εκτός Ιαπωνίας, είναι σπάνιο να βρεθούν πραγματικά φυτά γουασάμπι. Λόγω του υψηλού κόστους του, ένα κοινό υποκατάστατο είναι ένα μείγμα χρένου, μουστάρδας, αμύλου και πράσινου χρώματος τροφίμων ή σπανάκι σε σκόνη. Συχνά οι συσκευασίες χαρακτηρίζονται ως γουασάμπι ενώ τα συστατικά δεν περιλαμβάνουν στην πραγματικότητα κανένα μέρος του φυτού γουασάμπι. Η κύρια διαφορά μεταξύ των δύο είναι το χρώμα, με το γουασάμπι να είναι φυσικά πράσινο. Στην Ιαπωνία, το χρένο αναφέρεται ως seiyō wasabi (西洋 わ さ び, "δυτικό γουασάμπι"). Στις Ηνωμένες Πολιτείες, το πραγματικό γουασάμπι βρίσκεται γενικά μόνο σε εξειδικευμένα παντοπωλεία και πολυτελή εστιατόρια.
Παραπομπές
κατηγορία:Σταυρανθή κατηγορία:Ιαπωνική κουζίνα Κατηγορία:Χλωρίδα της Ιαπωνίας Κατηγορία:Καρυκεύματα Κατηγορία:Βρώσιµες ρίζες και κόνδυλοι
Ethnologue
To Ethnologue: Languages of the world, (Εθνολόγος: Γλώσσες του κόσμου), είναι μια δικτυακή και έντυπη έκδοση του SIL International (πρότερα γνωστό ως Summer Institute of Linguistics), μια χριστιανική γλωσσολογική οργάνωση που μελετά λιγότερο γνωστές γλώσσες κυρίως για να εκδίδει βιβλικά κείμενα σε γηγενείς γλώσσες.
Το Ethnologue περιέχει στατιστικές για 6.912 γλώσσες στη 15η έκδοση, του 2005 (6.809 στη 14η έκδοση, του 2000) και παρέχει στοιχεία για αριθμούς ομιλητών, γεωγραφικές θέσεις, διαλέκτους, γλωσσολογικές διασυνδέσεις, διαθεσιμότητα της Βίβλου κ.λπ. Επί του παρόντος θεωρείται η πληρέστερη απογραφή γλωσσών, μαζί με το Linguasphere Observatory (Παρατηρητήριο Γλωσσών). Η εκτίμησή του για το τι είναι γλώσσα βασίζεται σε κοινωνιογλωσσικές εκτιμήσεις: βλ διάλεκτος.
Παρέχει, επίσης, ένα τριγράμματο (λατινικό) κωδικό που αποκαλείται κωδικός SIL, για κάθε γλώσσα που περιγράφει. Ο αριθμός των κωδικών SIL υπερβαίνει εκείνον του ISO 639-1 και της RFC 3066. Στην 15η έκδοση οι κωδικοί SIL είναι συγχρονισμένοι ISO 639-3 με τη διαφορά ότι οι κωδικοί ISO 639-3 είναι πεζοί, ενώ οι κωδικοί SIL είναι κεφαλαιογράμματοι. Υπάρχουν λιγοστές εξαιρέσεις στις οποίες οι κωδικοί ISO 639-3 και SIL διαφέρουν.
Γλωσσολογία
Έχει κατηγορηθεί ότι κινείται ενάντια στις γενικές παραδοχές της γλωσσολογικής κοινότητας (και ενίοτε αντίθετα στην κοινή γνώμη της πλειοψηφίας των ίδιων των ομιλητών) σε ό,τι αφορά στον ορισμό της γλώσσας και της διαλέκτου. Το χαρακτηριστικότερο παράδειγμα είναι η ταξινόμηση των Φλαμανδικών και αρκετών διαλέκτων της Σουηδικής ως διακριτών γλωσσών με συγκεκριμένους κωδικούς. Επίσης, αποδίδει status διακριτής γλώσσας στα Γίνγκλις -έναν τύπο αγγλικής που ομιλείται από Αμερικανοεβραίους- με επιρροές από τα Γίντις (Γιεζιδική;) και τις εβραϊκές γλώσσες. Ορισμένες από αυτές τις ταξινομήσεις δεν ικανοποιούν καν τα κριτήρια που το ίδιο το Ethnologue έχει θέσει ως ταξινομητικές αρχές.
Στατιστικές
Οι εκτιμήσεις του Ethnologue για τον αριθμό ομιλητών ανά τον κόσμο διαφέρουν από τις εκτιμήσεις άλλων πηγών. Για παράδειγμα, στο Ethnologue, οι ομιλητές της Περσικής και Αζερμπαϊτζανικής στο Ιράν εκτιμούνται σε ποσοστό 36% και 37%, αντίστοιχα. Στο The World Factbook, αυτά τα ποσοστά εκτιμούνται στο 51% και 24% αντίστοιχα.
Εξωτερικοί σύνδεσμοι
Κατηγορία:Γλωσσολογία
SIL International
Έμβλημα της Μαλαισίας
Το Εθνόσημο της Μαλαισίας (μαλαισιανά: Jata Negara) αποτελείται από έναν θυρεό που βαστούν 2 τίγρεις (σύμβολα τόλμης και δύναμης). Στο πάνω μέρος του θυρεού υπάρχει ένα κίτρινο μισοφέγγαρο με ένα αστέρι που έχει 14 ακτίνες, σύμβολο των 13 κρατιδίων της Μαλαισίας και ενός ακόμα, αυτού της κεντρικής κυβέρνησης. ¨Όλα αυτά είναι σύμβολα της μοναρχίας. Η ημισέληνος συμβολίζει το Ισλάμ. Ένα πανό με τη φράση "Ενωμένοι και Δυνατοί" (Bersekutu Bertambah Mutu) είναι γραμμένο σε 2 τοπικές γλώσσες. Στο εθνόσημο, υπάρχουν σε τεταρτημόρια, τα σύμβολα των κρατιδίων της χώρας, όπως φοίνικας κλπ.
Ο ιβίσκος στο κέντρο είναι το εθνικό λουλούδι.
Πηγές
Μαλαισια Κατηγορία:Εθνικά σύμβολα της Μαλαισίας
Γλώσσες της Ανατολίας
Οι Γλώσσες της Ανατολίας (Γλώσσες της Μικράς Ασίας) είναι μια ομάδα εξαφανισμένων ινδοευρωπαϊκών γλωσσών που ομιλούνταν στη Μικρά Ασία. Η καλύτερα μαρτυρoύμενη από αυτές είναι η Χεττιτική.
Κατάλογος γλωσσών της Ανατολίας:
* Κατηγορία:Αρχαίες γλώσσες Κατηγορία:Εξαφανισμένες γλώσσες της Ασίας Κατηγορία:Εξαφανισμένες γλώσσες της Ευρώπης
Μανουήλ Οψαράς Δισύπατος
Το 1258, φέρεται να προφήτευσε την άνοδο στον αυτοκρατορικό θρόνο του Μιχαήλ Η΄ Παλαιολόγου (βασίλευσε μεταξύ 1259-1282), ωστόσο το 1260 ή το 1261 καθαιρέθηκε της έδρας του ως υποστηρικτής του Πατριάρχη Αρσένιου Αυτωρειανού, ο οποίος αντιτίθετο στον παραμερισμό από τον Μιχαήλ του νόμιμου αυτοκράτορα, Ιωάννη Δ΄ Λάσκαρη (βασίλευσε μεταξύ 1258-1261). Ο Δισύπατος εξορίστηκε έως τον θάνατό του. Ήταν ακόμα εν ζωή το 1275/76. Πιθανώς να πρόκειται για το ίδιο πρόσωπο με τον διάκονο και κανστρήσιο ο οποίος δώρισε εικόνα της Παναγίας Αγιοσορίτισσας, η οποία φυλάσσεται από το 1440 στον Καθεδρικό Ναό του Φράιζινγκ. Ο Δισύπατος, επίσης, συνέθεσε το δεκατετράστιχο αναθηματικό ποίημα που είναι αναγραμμένο επί της αργυρόχρυσης επένδυσης της εικόνας.
Πηγές
Κατηγορία:Βυζαντινοί επίσκοποι του 13ου αιώνα Κατηγορία:Βυζαντινοί επίσκοποι της Θεσσαλονίκης Κατηγορία:Πρόσωπα της Αυτοκρατορίας της Νίκαιας Κατηγορία:Επίσκοποι του 13ου αιώνα
Aaliyah
Η Aaliyah Dana Haughton (Αλία Ντέινα Χότον, 16 Ιανουαρίου 1979-25 Αυγούστου 2001), γνωστή ως Aaliyah, ήταν Αμερικανίδα τραγουδίστρια, χορεύτρια, ηθοποιός και μοντέλο.
Για το δεύτερό της άλμπουμ, η Aaliyah συνεργάστηκε με τον Timbaland και τη Missy Elliott. Το τραγούδι One in a Million πούλησε 3,7 εκατομμύρια αντίτυπα στις Ηνωμένες Πολιτείες και πάνω από 8 εκατομμύρια παγκοσμίως. Το 2000 έκανε την πρώτη της κινηματογραφική εμφάνιση στην ταινία Romeo Must Die. Επίσης συμμετείχε και στο soundtrack της ταινίας, με το "Try Again". Το τραγούδι έφτασε στην κορυφή του Billboard Hot 100, κάνοντας την Aaliyah την πρώτη καλλιτέχνιδα που φτάνει στην 1η θέση του chart, βασισμένο μόνο στο ραδιοφωνικό airplay. Έπειτα, η Aaliyah γύρισε την ταινία Queen of the Damned και τον Ιούλιο του 2001 κυκλοφόρησε το τρίτο και τελευταίο στούντιο άλμπουμ της με τίτλο το όνομά της, το οποίο κατέκτησε την κορυφή του Billboard 200.
Στις 25 Αυγούστου του 2001, η Aaliyah μαζί με άλλα οκτώ άτομα σκοτώθηκε σε αεροπορικό δυστύχημα στις Μπαχάμες μετά την ολοκλήρωση των γυρισμάτων του βίντεο κλιπ "Rock the Boat". Από τότε, η μουσική της έχει γνωρίσει εμπορική επιτυχία με αρκετές μετά θάνατον κυκλοφορίες. Με τις συνολικές πωλήσεις των άλμπουμ της να φτάνουν τα 32 εκατομμύρια αντίτυπα, η Aaliyah θεωρείται πως προσδιόρισε την R&B και hip-hop μουσική, κερδίζοντας τον τίτλο "Πριγκίπισσα της R&B". Έχει βραβευτεί με τρία American Music Awards και δύο MTV VMAs, ενώ έχει λάβει πέντε υποψηφιότητες για Grammy. Το περιοδικό Billboard κατέταξε την Aaliyah ως τη 10η πιο επιτυχημένη R&B τραγουδίστρια των τελευταίων εικοσιπέντε χρόνων και τη 27η πιο επιτυχημένη στην ιστορία.
Πρώιμα χρόνια
Η Aaliyah γεννήθηκε στις 16 Ιανουαρίου του 1979 στο Μπρούκλιν της Νέας Υόρκης. Ήταν το δεύτερο και νεότερο παιδί των Diane και Michael Haughton. Από μικρή ηλικία έκανε μαθήματα φωνητικής και στην ηλικία των 5 ετών μαζί με την οικογένειά της μετακόμισαν στο Ντιτρόιτ του Μίσιγκαν. Κέρδισε τον πρωταγωνιστικό ρόλο σε μια σχολική θεατρική παράσταση και από τότε αποφάσισε να γίνει τραγουδίστρια. Η μητέρας της ήταν και αυτή τραγουδίστρια και ο θείος της Barry Hankerson, ήταν παντρεμένος με τη Gladys Knight. Ως παιδί, η Aaliyah ταξίδευε με την Knight και έκανε δοκιμαστικά για διαφημιστικά και τηλεοπτικά προγράμματα και στην ηλικία των εννέα εμφανίστηκε στο Star Search. Αργότερα πέρασε από πολλές δισκογραφικές εταιρίες και εμφανίστηκε σε συναυλίες μαζί με την Knight.
1991–1995: Age Ain't Nothing but a Number
Στην ηλικία των 12, η Aaliyah υπέγραψε στις δισκογραφικές εταιρίες Jive Records και Blackground Records. Ο θείος της, τη σύστησε στον τραγουδιστή και παραγωγό R. Kelly, ο οποίος έγινε μέντοράς της καθώς και παραγωγός του πρώτου της άλμπουμ, το οποίο ηχογράφησε στην ηλικία των 14 χρόνων. Το άλμπουμ Age Ain't Nothing but a Number κυκλοφόρησε τον Ιούνιο του 1994 και έκανε είσοδο στην 24η θέση του Billboard 200 πουλώντας 74.000 αντίτυπα την πρώτη εβδομάδα. Έφτασε μέχρι τη 18η θέση και συνολικά πούλησε πάνω από 3 εκατομμύρια αντίτυπα στις Ηνωμένες Πολιτείες και έγινε διπλά πλατινένιο.
Το πρώτο single από το άλμπουμ Back & Forth έφτασε στην κορυφή του Billboard Hot R&B/Hip-Hop Songs και παρέμεινε εκεί για τρεις εβδομάδες και έγινε χρυσό. Το δεύτερο single At Your Best (You Are Love) έφτασε την 6η θέση του Billboard Hot 100 και έγινε επίσης χρυσό. Το ομότιτλο τραγούδι, "Age Ain't Nothing but a Number", έφτασε μέχρι 75η θέση του Billboard Hot 100. Επιπλέον, κυκλοφόρησε το τραγούδι The Thing I Like ως μέρος του soundtrack της ταινίας A Low Down Dirty Shame (1994).
Με την κυκλοφορία του Age Ain't Nothing but a Number, κυκλοφόρησαν φήμες για σχέση της Aaliyah με τον R. Kelly. Λίγο μετά έγινε λόγος για μυστικό γάμο. Το αμερικανικό περιοδικό Vibe δημοσιοποίησε μια ληξιαρχική πράξη γάμου που πιστοποιούσε το γάμο τους, ο οποίος πραγματοποιήθηκε στις 31 Αυγούστου του 1994. Ο γάμος φημολογείται ότι ακυρώθηκε το Φεβρουάριο του 1995 από τους γονείς της. Το ζευγάρι αρνήθηκε τους ισχυρισμούς περί γάμου, δηλώνοντας ότι δεν παντρεύτηκαν ποτέ.
1996–1999: One in a Million
Το 1996, η Aaliyah έφυγε από την Jive Records και υπέγραψε με την Atlantic Records. Συνεργάστηκε με τους παραγωγούς Timbaland και Missy Elliott, που συνέβαλαν στο δεύτερο άλμπουμ της, One in a Million. Το πρώτο single If Your Girl Only Knew παρέμεινε στην κορυφή του Billboard Hot R&B/Hip-Hop Songs για δύο εβδομάδες. Τα επόμενα single ήταν τα Hot like Fire και 4 Page Letter. Την επόμενη χρονιά συμμετείχε στο πρώτο άλμπουμ του Timbaland & Magoo με το τραγούδι Up Jumps da Boogie. Το One in a Million έφτασε μέχρι την 18η θέση του Billboard 200 και πούλησε 3,7 εκατομμύρια αντίτυπα στις Ηνωμένες Πολιτείες και πάνω από 8 εκατομμύρια παγκοσμίως. Έγινε διπλά πλατινένιο.
Το 1997 συμμετείχε στο soundtrack της ταινίας κινουμένων σχεδίων Anastasia με το τραγούδι Journey to the Past και κέρδισε μια υποψηφιότητα για Όσκαρ Καλύτερου Πρωτότυπου Τραγουδιού. Η Aaliyah ερμήνευσε το τραγούδι στην 70η Απονομή των Βραβείων της Ακαδημίας Κινηματογράφου και έγινε η νεότερη τραγουδίστρια που τραγούδησε ποτέ στη συγκεκριμένη εκδήλωση. Την ίδια χρονιά έκλεισε συμφωνία με τον Tommy Hilfiger ώστε να εμφανίζεται ως μοντέλο σε κάποιες επιδείξεις του οίκου μόδας. Το 1998 πραγματοποίησε άλλη μια συμμετοχή σε soundtrack, αυτή τη φορά στην ταινία Dr. Dolittle με το τραγούδι Are You That Somebody?. Έφτασε στην 4η θέση του Billboard Hot 100 Airplay, στην 1η θέση του Billboard R&B/Hip-Hop Airplay Chart και στην 21η θέση του Billboard Hot 100 και χάρισε στην Aaliyah την πρώτη της υποψηφιότητα για Grammy.
2000–2001: Ο Ρωμαίος Πρέπει να Πεθάνει και Aaliyah
Το 2000, η Aaliyah έκανε την πρώτη της κινηματογραφική εμφάνιση στην ταινία Ο Ρωμαίος Πρέπει να Πεθάνει (Romeo Must Die) μαζί με τον Τζετ Λι. Η ταινία έκανε άνοιγμα 18 εκατομμύρια δολάρια στη δεύτερη θέση του box office. Εκτός από τη συμμετοχή της στην ταινία, ανέλαβε χρέη executive producer για το σάουντρακ της ταινίας Romeo Must Die: The Album, συνεισφέροντας με τέσσερα τραγούδια. Το Try Again ήταν το πρώτο τραγούδι που κυκλοφόρησε και έφτασε στην κορυφή του Billboard Hot 100, κάνοντας την Aaliyah την πρώτη καλλιτέχνιδα που φτάνει στην 1η θέση του chart, βασισμένο μόνο στο ραδιοφωνικό airplay. Κέρδισε δύο βραβεία, Καλύτερο Βίντεο Κλιπ από Γυναίκα Καλλιτέχνη και Καλύτερο Βίντεο Κλιπ από Ταινία στα MTV Video Music Awards του 2000 και χάρισε στην Aaliyah μια υποψηφιότητα για Grammy Καλύτερης Γυναικείας R&B Ερμηνείας. Το σάουντρακ πούλησε 1,5 εκατομμύρια αντίτυπα στις Ηνωμένες Πολιτείες. Μετά την ολοκλήρωση των γυρισμάτων για το Ο Ρωμαίος Πρέπει να Πεθάνει, η Aaliyah ξεκίνησε να δουλεύει για τη δεύτερη συμμετοχή της στον κινηματογράφο με την ταινία Queen of the Damned (2002). Έπαιξε το ρόλο ενός βαμπίρ, της Βασίλισσας Ακάσα. Είχε προγραμματίσει να συμμετάσχει στις δύο συνέχειες του The Matrix: τα The Matrix Reloaded και The Matrix Revolutions στο ρόλο της Ζι.
Το άλμπουμ Aaliyah έκανε είσοδο στη 2η θέση του Billboard 200 και του R&B/Hip-Hop Albums πουλώντας 190.000 αντίτυπα την πρώτη εβδομάδα. Μέσα σε πέντε εβδομάδες το άλμπουμ έγινε πλατινένιο, με 500.000 αντίτυπα πωλήσεις στις Ηνωμένες Πολιτείες. Συνολικά, το Aaliyah πούλησε 2,9 εκατομμύρια αντίτυπα και έγινε διπλά πλατινένιο.
Θάνατος
Στις 25 Αυγούστου του 2001, η Aaliyah και διάφορα μέλη της δισκογραφικής εταιρείας επιβιβάστηκαν σε ένα δίδυμο κινητήρων Cessna 402 Β (N8097W) στο Μαρς Χάρμπουρ, στις Μπαχάμες με προορισμό τη Φλόριντα μετά την ολοκλήρωση των γυρισμάτων του μουσικού βίντεο για το Rock the Boat. Η πτήση της ήταν προγραμματισμένη για την επόμενη ημέρα, αλλά αφού τα γυρίσματα τελείωσαν νωρίτερα, η Aaliyah και η συνοδεία της ήθελαν να επιστρέψουν στις Ηνωμένες Πολιτείες. Έτσι πήραν την απόφαση να φύγουν αμέσως. Ενάντια στις συμβουλές των χειριστών αποσκευών και του πιλότου, όλος ο εξοπλισμός του βίντεο κλιπ φορτώθηκε στο αεροπλάνο. Το γκρουπ δεν γνώριζε ότι το αεροπλάνο δεν ήταν σε θέση να κρατήσει το σύνολο του εξοπλισμού του Cessna 404 που είχαν αρχικά πετάξει. Ως εκ τούτου, το αεροσκάφος υπερέβαινε το σύνηθες βάρος που προβλέπεται από την Cessna. Το αεροπλάνο συνετρίβη λίγο μετά την απογείωση, περίπου 200 πόδια (60 μ.) από το διάδρομο. Η Aaliyah, ο πιλότος Luis Morales ΙΙΙ, οι κομμωτές Eric Forman, Anthony Dodd, ο σωματοφύλακας Scott Gallin, ο παραγωγός Douglas Kratz, ο στιλίστας Christopher Maldonado και οι υπάλληλοι της Blackground Records, Keith Wallace και Gina Smith, σκοτώθηκαν.
Σύμφωνα με ευρήματα της έρευνας που έγινε από ιατροδικαστή στις Μπαχάμες, η Aaliyah υπέστη "σοβαρά εγκαύματα και ένα χτύπημα στο κεφάλι", σε συνδυασμό με σοβαρό σοκ και αδύναμη καρδιά. Ο ιατροδικαστής θεώρησε ότι ακόμη και αν η Aaliyah είχε επιζήσει της συντριβής, η ανάρρωσή της θα ήταν πρακτικά αδύνατη, λόγω της σοβαρότητας των τραυματισμών της. Το Εθνικό Συμβούλιο Ασφάλειας των Μεταφορών ανέφερε στην έκθεσή της ότι "το αεροπλάνο απογειώθηκε από το διάδρομο και στη συνέχεια έπεσε με το μπροστινό μέρος, προσκρούοντας σε μια λίμνη στη νότια πλευρά των αναχωρήσεων του διαδρόμου 27". Επίσης, ανέφερε ότι ο πιλότος δεν είχε άδεια να πετάξει το συγκεκριμένο αεροπλάνο. Ο Μοράλες έλαβε ψευδώς την άδεια από την Ομοσπονδιακή Διοίκηση Αεροπορίας, δείχνοντας εκατοντάδες ώρες πτήσης και μπορεί επίσης να παραποίησε τον αριθμό ωρών που είχε πετάξει, ώστε να πάρει τη δουλειά στο αεροδρόμιο Blackhawk International Airways. Επιπλέον, η αυτοψία που έγινε στον Μοράλες αποκάλυψε ίχνη κοκαΐνης και αλκοόλ στον οργανισμό του. Περαιτέρω έρευνες προσδιόρισαν ότι το αεροπλάνο ήταν υπερφορτωμένο και μετέφερε έναν επιβάτη παραπάνω από τον επιτρεπόμενο αριθμό.
Κηδεία και μήνυση
Η κηδεία της Aaliyah πραγματοποιήθηκε στις 31 Αυγούστου του 2001, στην Εκκλησία Saint Ignatius Loyola στη Νέα Υόρκη. Το σώμα της ήταν σε ένα ασημένιο φέρετρο, μέσα σε μια γυάλινη νεκροφόρα που οδηγούνταν από άλογο. Μεταξύ των παρισταμένων στην ιδιωτική τελετή ήταν οι Missy Elliott, Timbaland, Gladys Knight, Lil' Kim και Sean Combs. Μετά την τελετή, 22 λευκά περιστέρια αφέθηκαν ελεύθερα, για να συμβολίσουν κάθε έτος της ζωής της Aaliyah. Θάφτηκε στο νεκροταφείο Ferncliff.
Μετά το ατύχημα, η οικογένεια της Aaliyah κατέθεσε μήνυση για άδικο θάνατο, αλλά αργότερα έγινε εξώδικος διακανονισμός για άγνωστο ποσό. Η εταιρία Barry & Sons, Inc, που ιδρύθηκε το 1992 για την ανάπτυξη, προώθηση και αξιοποίηση της Aaliyah καθώς και την επίβλεψη, παραγωγή και διανομή των δίσκων της και των μουσικών βίντεο, κατέθεσε μια ανεπιτυχή μήνυση στο Ανώτατο Δικαστήριο της Νέας Υόρκης εναντίον της εταιρίας Instict Productions LLC, που είχε προσληφθεί τον Αύγουστο του 2001 να παράγει το μουσικό βίντεο για το Rock the Boat. Η υπόθεση αυτή απορρίφθηκε λόγω του καταστατικού της Νέας Υόρκης για τον άδικο θάνατο, που επιτρέπει σε ορισμένα άτομα να ανακτήσουν ζημιές για άδικο θάνατο.
2001–2011: I Care 4 U, κινηματογραφικοί ρόλοι και Ultimate Aaliyah
Την εβδομάδα μετά το θάνατο της Aaliyah, το τρίτο άλμπουμ της, ανέβηκε από την 19η θέση στην 1η στο Billboard 200. Το "Rock the Boat" κυκλοφόρησε ως μεταθανάτιο single και έφτασε στην 14η θέση Billboard Hot 100 και στην 2η θέση του Billboard Hot R&B/Hip-Hop Songs. Τα επόμενα δύο singles "More than a Woman" και "I Care 4 U" έφτασαν στο top 25 του Billboard 200. Το άλμπουμ έγινε διπλά πλατινένιο και πούλησε πάνω από 2,9 εκατομμύρια αντίτυπα στις Ηνωμένες Πολιτείες και 13 εκατομμύρια παγκοσμίως.
Κέρδισε δύο βραβεία στα Αμερικανικά Μουσικά Βραβεία το 2002, Αγαπημένη Γυναίκα R&B Τραγουδίστρια και Αγαπημένο R&B/Soul Άλμπουμ. Η δεύτερη και τελευταία της ταινία Η Βασίλισσα των Καταραμένων (Queen of the Damned) κυκλοφόρησε στους κινηματογράφους το Φεβρουάριο του 2002. Ανέβηκε στην πρώτη θέση του box office με εισπράξεις 14,7 εκατομμύρια δολάρια το πρώτο σαββατοκύριακο.
Την πρώτη επέτειο του θανάτου της Aaliyah, πραγματοποιήθηκε αγρυπνία υπό το φως κεριών στην πλατεία Times Square της Νέας Υόρκης, όπου οι εκατομμύρια θαυμαστές της πραγματοποίησαν ενός λεπτού σιγή και ραδιοφωνικοί σταθμοί ανά τις Ηνωμένες Πολιτείες έπαιζαν τραγούδια της. Το Δεκέμβριο του 2002, μια συλλογή από ακυκλοφόρητο υλικό κυκλοφόρησε ως το πρώτο μεταθανάτιο άλμπουμ της Aaliyah, με τίτλο Ι Care 4 U. Έκανε το ντεμπούτο του στην 3η θέση του Billboard 200, πουλώντας 280.000 αντίτυπα την πρώτη εβδομάδα. Το πρώτο single "Miss You", έφτασε στην 3η θέση του Billboard Hot 100 και στην κορυφή του Billboard Hot R&B/Hip-Hop Songs. Τον Αύγουστο του επόμενου έτους, ο οίκος μόδας Christian Dior δώρισε τα κέρδη από τις πωλήσεις προς τιμήν της Aaliyah.
Η Aaliyah είχε υπογράψει να εμφανιστεί σε διάφορες μελλοντικές ταινίες, συμπεριλαμβανομένων της ταινίας Honey (ο ρόλος τελικά κατέληξε στην Τζέσικα Άλμπα), Some Kind of Blue και το remake του Sparkle σε παραγωγή της Whitney Houston, το οποίο ακυρώθηκε μετά το θάνατο της Aaliyah. Λίγο πριν το θάνατό της είχε γυρίσει μέρος του ρόλου της στο The Matrix Reloaded και είχε προγραμματίσει να εμφανιστεί στο The Matrix Revolutions στο ρόλο της Ζι. Το ρόλο της πήρε η φίλη της, Nona Gaye. Οι σκηνές της συμπεριλήφθηκαν στη συλλογή Matrix Ultimate Collection. Το 2005 κυκλοφόρησε η δεύτερη συλλογή τραγουδιών, με τίτλο Ultimate Aaliyah. Το άλμπουμ ξεπερνούσε τις 3 ώρες στο σύνολό του και περιλάμβανε δύο CD με τις μεγαλύτερες επιτυχίες της και ένα DVD.
2012-σήμερα
Στις 5 Αυγούστου του 2012, κυκλοφόρησε στο διαδίκτυο ένα καινούργιο ακυκλοφόρητο τραγούδι με τίτλο Enough Said, στο οποίο συμμετέχει ο τραγουδιστής Drake. Εξαιτίας αυτού άρχισε πάλι να γίνεται λόγος για κυκλοφορία καινούριου άλμπουμ της Aaliyah, το οποίο θα είναι σε παραγωγή του Drake. Για το πιθανό επερχόμενο νέο άλμπουμ της Aaliyah, ο Timbaland δήλωσε: "Γνωρίζω πως προσπαθούν να κυκλοφορήσουν κάποια τραγούδια της Aaliyah, αλλά αν ο Drake το κάνει, θα πρέπει να το κάνει μαζί μου και μαζί με τη Missy (Elliott). Δεν ξέρω τι συμβαίνει. Ο σωστός τρόπος να γίνει αυτό θα ήταν με εμένα, αυτόν και τη Missy να είμαστε όλοι στο άλμπουμ. Να γίνει στο δικό του άλμπουμ, αυτό δεν θα ήταν σωστό". Λίγες μέρες αργότερα, ο ξάδερφος της Aaliyah και διευθυντής της Blackground Records, Jomo Hankerson. Το άλμπουμ περιέχει 16 ακυκλοφόρητα τραγούδια και είναι σε παραγωγή των Timbaland και Missy Elliott, μεταξύ άλλων.
Κληρονομιά
Η Aaliyah έχει πιστωθεί για τη βοήθεια της στον επαναπροσδιορισμό της R&B και της hip-hop στη δεκαετία του 1990, αφήνοντας ένα ανεξίτηλο αποτύπωμα στην μουσική βιομηχανία στο σύνολό της. Συγκαταλέγεται ως μία από τους "πιο σημαντικούς καλλιτέχνες της R&B" κατά τη διάρκεια της δεκαετίας του 1990, και το δεύτερο στούντιο άλμπουμ της One in a Million έγινε ένας από τους πλέον σημαίνοντες R&B δίσκους της δεκαετίας. Με πωλήσεις 8,1 εκατομμυρίων άλμπουμ στις Ηνωμένες Πολιτείες και 24 με 32 εκατομμύρια άλμπουμ παγκοσμίως  η Aaliyah έχει πάρει τον τίτλο "Πριγκίπισσα της R&B".
Στα MTV Video Music Awards το 2001 η Aaliyah τιμήθηκε από τους Janet Jackson, Timbaland, Ginuwine και τον αδερφό της Rashad. Το ίδιο έτος, η Διοίκηση Κοινωνικής Ασφάλισης των Ηνωμένων Πολιτειών κατέταξαν το όνομα Aaliyah ένα από τα 100 πιο δημοφιλή ονόματα για τα νεογέννητα κορίτσια. Η Aaliyah συμπεριλήφθηκε στη λίστα του VH1 ως μία από τις "Top 40 Γυναίκες της Βίντεο Εποχής» και «100 Πιο Σέξι Καλλιτέχνες». Το Δεκέμβριο του 2009, το περιοδικό Billboard κατέταξε την Aaliyah στην 70η θέση με τους κορυφαίους καλλιτέχνες της δεκαετίας, ενώ το τρίτο άλμπουμ Aaliyah κατετάγη στην 181η θέση των κορυφαίων 200 άλμπουμ της δεκαετίας.
Εξωτερικοί σύνδεσμοι
Κατηγορία:Αμερικανοί χορευτές Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες τραγουδίστριες ποπ
Πανελλήνιο πρωτάθλημα ανώμαλου δρόμου ανδρών 1940
Tο Πανελλήνιο πρωτάθλημα ανώμαλου δρόμου ανδρών του 1940 διεξήχθη στην Αθήνα με διοργανωτή στον ΣΕΓΑΣ στις 10 Μαρτίου. Νικητής σύλλογος αναδείχθηκε ο Πειραϊκός Σύνδεσμος
Τράπεζα της Γαλλίας
Εξωτερικοί σύνδεσμοι
Κατηγορία:Οικονομία της Γαλλίας France France
Πανελλήνιο πρωτάθλημα ανώμαλου δρόμου ανδρών 1940
Περιφερειακό πρωτάθλημα Αττικοβοιωτίας - Ευβοίας
Ο αγώνας διεξήχθη την Κυριακή 25 Φεβρουαρίου 1940 σε απόσταση 7.000μ με συμμετοχή 84 δρομέων από 12 σωματεία. Τη διοργάνωση είχε αναλάβει ο Παναθηναϊκός Α.Ο. και ο αγώνας διεξήχθη με αφετηρία και τερματισμό το γήπεδο Παναθηναϊκού. Η εκκίνηση δόθηκε στο ημίχρνο του ποδοσφαιρικού αγώνα για το Κύπελλο Ελλάδος "ΠΑΟ - Ηρακλή Σερρών", οι δρομείς κινήθηκαν προς τα Τουρκοβούνια και επέστρεψαν στο γήπεδο της Λεωφόρου για τον τερματισμό.
Το Πανελλλήνιο πρωτάθλημα
Στον πανελλήνιο ανώμαλο μετείχαν 64 αθλητές από σωματεία κυρίως του κέντρου. Από τα επαρχιακά μετείχε μόνο ο ΓΣ Αλμυρού, με επικεφαλής τους τρεις αδερφούς Ραγάζους και ο Κύπριος Στέλιος Κυριακίδης. Οι συμμετοχές είχαν ως εξής ανά σωματείο:
Νικητής αναδείχθηκε ο Αθανάσιος Ραγάζος του Γ.Σ. Αλμυρού Βόλου, ενώ στον ομαδικό αγώνα επικράτησε ο Πειραϊκός Σύνδεσμος.
Αναφορές
Κατηγορία:Στίβος το 1940 Ανδρων Κατηγορία:Διοργανώσεις στίβου στην Αθήνα
Γεωγραφία της Μοζαμβίκης
thumb|255px|Η θέση της Μοζαμβίκης στη νοτίως του ισημερινού Αφρική thumb|325px|Τοπογραφία της Μοζαμβίκης right|thumb|Χάρτης των οικιστικών κέντρων της Μοζαμβίκης thumb|285px|Μια άποψη του δέλτα του Ζαμβέζη από το διάστημα. Η Μοζαμβίκη βρίσκεται στην ανατολική ακτή της Αφρικής, στην τροπική και τη νότια ημιτροπική ζώνη. Η χώρα έχει τροπικό κλίμα με δύο εποχές: την εποχή των βροχών από τον Οκτώβριο έως τον Μάρτιο και την ξηρή εποχή από τον Απρίλιο έως τον Σεπτέμβριο. Βρέχεται από τον Ινδικό Ωκεανό. Με επιφάνεια 800 χιλιάδες km² περίπου, είναι η 36η σε έκταση χώρα της Γης, λίγο μεγαλύτερη από την Τουρκία.
Ακτές
Βορειότερα βρίσκεται ο Κόλπος Σοφάλα και το ευρύ δέλτα του ποταμού Ζαμβέζη. Από εκεί και μετά η θάλασσα εμφανίζεται κατάστικτη από κοραλλιογενείς νησίδες, μία εκ των οποίων είναι η Νήσος Μοζαμβίκη, η παλαιά αποικιακή πρωτεύουσα της πορτογαλικής Ανατολικής Αφρικής, που έδωσε το όνομά της στη χώρα. Στα βόρεια αυτής υπάρχει ο κόλπος Κοντούσια. Εκτός από τα νησιά, ο χαρακτήρας της ακτής της βόρειας Μοζαμβίκης διαφέρει από αυτόν των νότιων ακτών, καθώς είναι τραχύτερος, με πολλούς μικρούς όρμους, βραχώδεις εξάρσεις και απότομες πλαγιές, ενώ στον νότο η ακτογραμμή είναι χαμηλή, αμμώδης και με μαγγρόβιους βάλτους, ενώ τα λιμάνια είναι ελάχιστα. Η αιτία έγκειται στο ότι στον βορρά το θαλάσσιο ρεύμα που ρέει προς τα νότια ανάμεσα στη Μαδαγασκάρη και την Αφρική διατρέχει την ακτή και παρασύρει όλη την ιλύ, ενώ τα κοράλλια αναπτύσσονται στα βαθύτερα νερά. Εκεί υπάρχουν σημαντικά λιμάνια όπως το Πέμπα, το Μοντεπουέσι και το Τούνγκι, το τελευταίο ευρισκόμενο στο βορειότατο άκρο της μοζαμβικιανής ακτής (Ακρωτήριο Ντελγκάντο).
Βουνά
Ορεογραφικά κυριαρχεί η αλυσίδα βουνών που σχηματίζει την ανατολική πλευρά του ηπειρωτικού υψιπέδου. Αλλού κατεβαίνει απότομα στην ακτή, και αλλού, όπως στην περιοχή του Ζαμβέζη, με πιο μικρές κλίσεις. Τα όρη Λεμπόμπο, πάνω από τον Κόλπο του Μαπούτο, δεν ξεπερνούν τα 631 μέτρα σε ύψος, ενώ το υψίπεδο Μανίκα βορειότερα είναι ψηλότερο. Το όρος Ντόε (Doe) υψώνεται στα 2.400 μέτρα και το όρος Πάνγκα στα 2.320 μέτρα. Ο σχετικά απομονωμένος και απόκρημνος ορεινός ογκος του Γκορονγκόζα, με τις κορυφές Μιράνγκα (1.996 μέτρα), Ενχατέτε (1.844 μέτρα) και Γκογκόγκο (1.798 μέτρα), βρίσκεται βορειοανατολικά του υψιπέδου Μανίκα και όπως αυτό, έχει γρανιτική σύσταση.
Βόρεια του Ζαμβέζη και ανατολικά της λίμνης Τσίλουα, στα σύνορα με το Μαλάουι, βρίσκεται το δεύτερο υψηλότερο όρος της Μοζαμβίκης, το Ναμούλι, με ύψος 2.419 μέτρα και κορυφές (Μολισάνι, Μρούλι και Μρέζι) που έχουν ύψη από 2.000 ως 2.400 μέτρα. Αυτά τα βουνά είναι καλυμμένα με υπέροχα δάση. Βορειότερα οι κοιλάδες των ποταμών χωρίζονται με μικρές οροσειρές με ύψη άνω των 900 μέτρων. Κοντά στη νοτιοανατολική όχθη της λίμνης Νυάσα υψώνεται ένας όγκος μέχρι τα 1.800 μέτρα, που κατεβαίνει απότομα προς τη λίμνη. Η ύπαιθρος μεταξύ της λίμνης και του Ίμπο χαρακτηρίζεται από τις πολλές γρανιτικές κορυφές με ευφάνταστα σχήματα που υψώνονται στο υψίπεδο.
Μόνο στα βόρεια του Ζαμβέζη το έδαφος της Μοζαμβίκης φθάνει στο ηπειρωτικό υψίπεδο. Αυτή η περιοχή έχει ταξινομηθεί από το Παγκόσμιο Ταμείο για τη Φύση (WWF) ως μέρος της οικοπεριοχής του Ανατολικού Μιόμπο.
Ο σημαντικότερος ποταμός της Μοζαμβίκης μετά τον Ζαμβέζη είναι ο Λιμπόπο, που χύνεται στον Ινδικό Ωκεανό περίπου 160 χιλιόμετρα βόρεια του Κόλπου Ντελαγκόα. Στα νότια του Ζαμβέζη βρίσκονται επίσης οι ποταμοί Σάβε, Κοματί, Μπούσι και Πούνγκουε, ενώ βόρεια του Ζαμβέζη οι Λουκούγκου, Λούριο, Μοντεπουέσι (Μτεπουέσι), Μσάλου, Ροβούμα και Λουτζέντα. Ο ποταμός Σάβε (ή Σάμπι) πηγάζει στη Ζιμπάμπουε και, αφού ρεύσει προς νότο για περισσότερα από 320 χιλιόμετρα, στρέφεται προς τα ανατολικά και διασχίζει τα βουνά περίπου 270 χιλιόμετρα από την ακτή, ενωνόμενος με τον Λούντι κοντά στα σύνορα Ζιμπάμπουε-Μοζαμβίκης. Μετά τη συμβολή με τον Λούντι, ακόμα και την εποχή των βροχών, έχει μεγάλο πλάτος και είναι πλωτός.
Κλίμα
Η Μοζαμβίκη έχει τροπικό κλίμα με δύο εποχές: την εποχή των βροχών από τον Οκτώβριο έως τον Μάρτιο και την ξηρή εποχή από τον Απρίλιο έως τον Σεπτέμβριο. Οι κλιματικές συνθήκες ποικίλλουν, ανάλογα με το υψόμετρο. Οι βροχές είναι πολλές κατά μήκος της ακτής και μειώνονται στα βόρεια και στα νότια. Η μέση ετήσια βροχόπτωση κυμαίνεται από 500 ως 900 και στις ψηλότερες τοποθεσίες ως 1.420 χιλιοστόμετρα (mm), με μέσο όρο μόλις 590 mm. Οι κυκλώνες είναι συνηθισμένοι την εποχή των βροχών. Η μέση θερμοκρασία στο Μαπούτο κυμαίνεται από 13 ως 24°C τον Ιούλιο και από 22 ως 31°C τον Φεβρουάριο.
Αριθμητικά και άλλα δεδομένα
Έκταση: Ολική: 799.380 km² Ξηρά: 786.380 km² Εσωτερικά ύδατα: 13.000 km²
Πρωτεύουσα
Μεγαλύτερες πόλεις
Χερσαία σύνορα: Συνολικό μήκος: 4.571 km Συνορεύουσες χώρες και μήκος συνόρων: Μαλάουι 1.569 km, Νότια Αφρική 491 km, Εσουατίνι 105 km, Τανζανία 756 km, Ζάμπια 419 km, Ζιμπάμπουε 1.231 km
Χωρικά ύδατα: 12 ναυτικά μίλια (22,2 km). Υπάρχει επίσης αποκλειστική οικονομική ζώνη 200 ναυτικών μιλίων (370,4 km).
Εδάφη: Παράκτιες επίπεδες εκτάσεις που υψώνονται προς το κέντρο, υψίπεδα στα βορειοδυτικά, βουνά στα δυτικά
Φυσικοί πόροι: Γαιάνθρακας, τιτάνιο, φυσικό αέριο, υδροηλεκτρισμός, ταντάλιο, γραφίτης
Χρήσεις γης: Αρόσιμη γη: 6,51% (2011), 3,98% (εκτίμ. 1998) Μόνιμες καλλιέργειες: 0,25% (2011), 0,29% (εκτίμ. 1998) Υπόλοιπο: 93,24% (2011), 95,73% (εκτίμ. 1998)
Αρδευόμενη γη: 1.181 km² (2003)
Ολικοί ανανεώσιμοι υδάτινοι πόροι: 217,1 km3 (2011)
Φυσικοί κίνδυνοι: Ξηρασίες, κυκλώνες και πλημμύρες στις κεντρικές και νότιες επαρχίες.
Τρέχοντα περιβαλλοντικά προβλήματα: Μακρόχρονος εμφύλιος πόλεμος και επαναλαμβανόμενες ξηρασίες στα δυτικά προκάλεσαν αυξημένη μετανάστευση του πληθυσμού στις αστικές και παράλιες περιοχές, με αρνητικές περιβαλλοντικές συνέπειες: ερημοποίηση, μόλυνση των επιφανειακών και παράλιων υδάτων. Η λαθροθηρία ελεφάντων για ελεφαντόδοντο αποτελεί επίσης πρόβλημα.
Διεθνείς περιβαλλοντικές συμφωνίες: Η Μοζαμβίκη έχει υπογράψει τις εξής διεθνείς συμφωνίες:'' Συμφωνία για τη Βιοποικιλότητα, Σύμβαση-Πλαίσιο των Ηνωμένων Εθνών για τις Κλιματικές Μεταβολές, Πρωτόκολλο του Κιότο, Πρωτόκολλο του Μόντρεαλ, Συμφωνία για την Ερημοποίηση, και συμφωνίες για τα είδη που κινδυνεύουν, για τα επικίνδυνα απόβλητα, για τη ρύπανση από πλοία, για τους υγρότοπους και για το Δίκαιο της θάλασσας
Ακραία σημεία
Ινδικός Ωκεανός, 0 m Μόντε Μπίνγκα, 2.436 m
Λαογκάι
Όρος
Ως όρος σημαίνει "μεταρρύθμιση μέσω της εργασίας", δηλ. είναι ένα σύστημα ποινικής δικαιοσύνης που περιλαμβάνει τη χρήση ποινικής εργασίας και φυλακών τόσο στη Λαϊκή Δημοκρατία της Κίνας (ΛΔΚ) όσο και στη Βόρεια Κορέα (ΛΔΚ).
Ο όρος Láogǎi διαφέρει από τον όρο láojiào, ή την επανεκπαίδευση μέσω της εργασίας, που υπήρξε το ήδη καταργημένο σύστημα διοικητικής κράτησης για άτομα που δεν ήταν εγκληματίες, αλλά διέπραξαν δευτερεύοντα αδικήματα, και είχε ως στόχο να «σωφρονίσει τους παραβάτες σε νόμιμους πολίτες». Και τα δύο συστήματα βασίστηκαν στην ποινική εργασία.
Εξέλιξη των στρατοπέδων
Το 1994 τα στρατόπεδα Λαογκάι μετονομάστηκαν σε «φυλακές».
Ωστόσο, το ποινικό δίκαιο της ΛΔΚ εξακολουθεί να ορίζει ότι οι κρατούμενοι που είναι σε θέση να εργαστούν «δέχονται εκπαίδευση και σωφρονισμό μέσω της εργασίας». Η δημοσίευση πληροφοριών σχετικά με το σύστημα φυλακών της Κίνας από το τηλεοπτικό κανάλι Al Jazeera English οδήγησε στην απέλασή του από την ΛΔΚ,  στις 7 Μαΐου του 2012.
Επικρίσεις και καταγγελίες
Αυτά τα στρατόπεδα αναμόρφωσης μέσω της εργασίας έχουν αποτελέσει αντικείμενο έντονων επικρίσεων και δημόσιων καταγγελιών. Κινήματα της κοινωνίας των πολιτών έχουν πιέσει τις κινεζικές Αρχές να δοκιμάσουν άλλες μορφές τιμωρίας, πιο ηπιότερες, και να καταργήσουν οριστικά τα Λαογκάι.
Ορισμένοι πρώην κρατούμενοι στα Λαογκάι -οι οποίοι τελικά απελευθερώθηκαν- έχουν δημόσια καταγγείλει πρακτικές βασανιστηρίων και ωμότητες που υπέστησαν.
Ο υπέρμαχος των ανθρωπίνων δικαιωμάτων, κινέζος Χάρι Γου, δημιουργός του Ιδρύματος Ερευνών Λαογκάι, διεξήγαγε χρόνια εκστρατεία κατά των στρατοπέδων αυτών, καθότι ο ίδιος υπήρξε πολιτικός κρατούμενος του Μαοϊκού καθεστώτος και έγκλειστος ο ίδιος.
Θάνατοι
Αυτό το σύστημα ποινικής εργασίας θεωρείται υπεύθυνο για το θάνατο πολλών χιλιάδων ανθρώπων, ο ακριβής αριθμός των οποίων δεν μπορεί να εκτιμηθεί επακριβώς.
Παραπομπές
Κατηγορία:Κίνα
18 Αυγούστου
17 Αυγούστου | 18 Αυγούστου | 19 Αυγούστου
Η 18η Αυγούστου είναι η 230η ημέρα του έτους κατά το Γρηγοριανό Ημερολόγιο (231η σε δίσεκτα έτη). Υπολείπονται 135 ημέρες.
Ορθόδοξη Εκκλησία
Κατηγορία:Ημέρες του έτους
Ποσυρτή
Η ποσυρτή είναι παραδοσιακό κυπριακό αλλαντικό, παρόμοιο με το μπέικον. Η παρασκευή της ήταν από τα παλιότερα χρόνια ιδιαίτερα δημοφιλής στις περιοχές της Τηλλυρίας, της Μαραθάσας, της Πάφου και της Πιτσιλιάς και ήταν συνυφασμένη με την γιορτή των Θεοφανείων που σηματοδοτούσε την ημέρα έναρξης των «σσοιροσφαών», δηλαδή του σφαγιασμού των οικόσιτων χοίρων με σκοπό την παραγωγή διάφορων κρεατικών (εκτός από την ποσυρτή παρασκευάζονταν λουκάνικα, λούντζα, ζαλατίνα, σούβλοι κλπ).
Παρασκευή
Η ποσυρτή διακρίνεται σε δύο είδη, τη μικρή και τη μεγάλη. Αυτή η διαφοροποίηση έγκειται στο μέρος του χοιρινού κρέατος που χρησιμοποιείται κατά την παρασκευή. Συγκεκριμένα, για την παρασκευή της μικρής ποσυρτής λαμβάνεται το άνω τμήμα του λαιμού ενώ για τη μεγάλη ποσυρτή πραγματοποιείται λήψη κρέατος από την κοιλιά. Η επεξεργασία περιλαμβάνει πρώτα το αλάτισμα, στη συνέχεια το μαρινάρισμα του κρέατος με κρασί (συνήθως μαύρο ή μαραθεύτικο ), κόλιανδρο, κύμινο, μαύρο πιπέρι κλπ. Έπειτα ακολουθεί το κάπνισμα του κρέατος για την ωρίμανση και η φύλαξη σε σκιερό μέρος για την αποξήρανση. Η ποσυρτή έχει σχετικά ορθογώνιο και επίπεδο σχήμα, χρώμα σκούρο κοκκινόμαυρο εσωτερικά και κόκκινο προς μοβ εξωτερικά καθώς και αλμυρή γεύση. Η κατανάλωση της είναι διαθέσιμη σε μικρότερα ή μεγαλύτερα κομμάτια, σε οποιοδήποτε πάχος και σχήμα.
Παραπομπές
Κατηγορία:Κυπριακή κουζίνα Κατηγορία:Αλλαντικά
Stinson L-5 Sentinel
Το L-5 Sentinel ήταν Αμερικανικό αεροσκάφος συνδέσμου του Β’ Παγκοσμίου πολέμου, βασισμένο στο προπολεμικό μοντέλο 105 της Stinson, παράρτημα της Consolidated Vultee, το οποίο έφερε την ονομασία «Voyager». Με το ξέσπασμα του πολέμου το «Voyager» απέκτησε νέο κωδικό και εισήλθε σε υπηρεσία σε ρόλους συνδέσμου. Ανέλαβε επίσης ρόλους παρατήρησης θέσεων πυροβολικού και εναέριου ασθενοφόρου. Τα μεταγενέστερα μοντέλα L-5 είχαν τροποποιημένες ατράκτους ώστε να δέχονται ένα φορείο.
Επιχειρησιακή ιστορία
right|thumb|250px|Αεροσκάφος OY-2 Sentinel του Αμερικανικού Σώματος Πεζοναυτών κατά τη διάρκεια απογείωσης από το USS Sicily Το L-5 κατασκευαζόταν μεταξύ του Οκτωβρίου του 1942 και του Σεπτεμβρίου του 1945, χρονικό διάστημα στο οποίο κατασκευάστηκαν συνολικά 3.590 αεροσκάφη για τις Αμερικανικές ένοπλες δυνάμεις, καθιστώντας το δεύτερο περισσότερο παραγμένο ελαφρύ αεροσκάφος επιτήρησης του πολέμου, γεγονός που οδήγησε το προσωπικό και των τριών κλάδων να του δώσουν το παρατσούκλι «Ιπτάμενο Τζιπ» (Flying Jeep).
Το L-5 ήταν κατασκευασμένο από μεταλλικό σωληνωτό πλαίσιο και κόντρα πλακέ και καλυμμένο από πλαστικοποιημένο βαμβακερό ύφασμα.
Έχοντας την ικανότητα να επιχειρεί από προωθημένα, μη προετοιμασμένα, αεροδρόμια, το L-5 Sentinel παρέδιδε πληροφορίες και προμήθειες στα στρατεύματα στην πρώτη γραμμή. Στο ταξίδι της επιστροφής μπορούσε να μεταφέρει βαριά τραυματισμένους στρατιώτες στα παρακείμενα νοσοκομεία μάχης για περαιτέρω περίθαλψη.
Η Αεροπορία του Αμερικανικού Στρατού χρησιμοποίησε το αεροσκάφος στα θέατρα της Ευρώπης, του Ειρηνικού και της Μέσης Ανατολής στη διάρκεια του πολέμου, αλλά και στην χερσόνησο της Κορέας, στη διάρκεια του ομώνυμου πολέμου. Η πολεμική αεροπορία των Φιλιππίνων χρησιμοποίησε επίσης το αεροσκάφος από το 1945 έως το 1947.